google/wiki40b huggingface dataset:
Phaedimus boudanti

Utseende

En middelsstor (ca. 15 millimeter), litt avlang, langbeint, mørkt grønnlig metallisk farget gullbasse. Hode, forkropp og bein er skinnende grønne, dekkvingene mer brunaktige med svart sidestripe. Hannen har hornlignende utvekster både på hodet og pronotum, hos denne er de ganske korte. Pronotum er svært blankt. Beina, særlig hannenes forbein, er temmelig lange og slanke.

Utbredelse

Artene lever på Filippinene (Luzon).
Ben Roberts-Smith

Bakgrunn

Ben Roberts-Smith er fra Perth i delstaten Vest-Australia. Han er sønn av generalmajor Len Roberts-Smith, som har vært høyesterettsdommer i delstaten og leder av Vest-Australias Corruption and Crime Commission. Broren Sam Roberts-Smith er operasanger.

Tjeneste

Roberts-Smith gikk i 1996 inn i den australske hæren. Han tjenestegjorde opprinnelig som infanterisoldat i 3rd Battalion, Royal Australian Regiment. I 1999 deltok han i INTERFET, som ble sendt til Øst-Timor for å stabilisere situasjonen der i påvente av  en FN-styrke.
I 2003 begynte han trening i Special Air Service Regiment (SASR). Med SASR ble han i 2004 sendt til Fiji og tjenestegjorde i 2005 og 2006 i Irak. I 2006 ble hans avdeling satt inn i krigen i Afghanistan, dit han igjen ble sendt på oppdrag i 2007, 2009 og 2010.

Utmerkelser

Korporal Roberts-Smith ble i 2011 tildelt Victoriakorset for Australia for innsats 11. juni 2010 under harde kamper mot Taliban-styrker i Shah Wali Kot-distriktet i Kandahar-provinsen i Afghanistan. Det var andre gang utmerkelsen ble utdelt. I 2006 ble Roberts-Smith hedret med Medal for Gallantry, også den for heltemodig innsats i Afghanistan.
Roberts-Smith har også mottatt Australian Active Service Medal med spennene «EAST TIMOR», «ICAT» og «IRAQ 2003», INTERFET-medaljen, Afghanistan Medal, Iraq Medal, Australian Service Medal, Dronning Elisabeth IIs diamantjubileumsmedalje, Defence Long Service Medal, Australian Defence Medal, FN-medaljen for UNAMET og NATO-medaljen i versjon Non-Article 5 med spenne «ISAF».
Avdelinger han har tjenestegjort i er videre tildelt Unit Citation for Gallantry og Meritorious Unit Citation.
First Nations

First Nations, eller Opprinnelige nasjoner (stammer), er et begrep som brukes i Canada for å betegne landets urbefolkning som foruten inuitter og métiser (avkom av fransk-kanadiere og indianere) har som hensikt å erstatte ordet «indianer». First Nations, inuitter og mestiser kalles kollektivt for Canadas urbefolkning (Aboriginal peoples in Canada, First peoples of seepage eller Indigenous peoples). Canadas First Nations representeres av en forsamling av First Nations.
Mennesker som tilhører First Nations i Canada har blitt tidligere referert til som innfødte kanadiere, urinnbygger og «autochthones» (= urinnbyggere, et begrep som benyttes av fransk-kanadiere). De er anerkjent offisielt av den kanadiske regjering som registrerte indianere om de har krav på stønad under forordning for indianere (Indian Act).
Bruken av begrepet «innfødt amerikanere» (Native Americans) er ikke vanlig i Canada ettersom begrepet oppfattes å referere til urbefolkningen i utelukkende USA.
Kenneth Dokken

Spillerkarriere

Dokken tilbrakte barndommen til dels i Hellas og til dels i Trondheim som en følge av hans far Arnes fotballkarriere. Mens Kenneth var i tenårene, flyttet familien til Lier, og han gikk da inn i junioravdelingen til Strømsgodset. Han debuterte i Eliteserien i 1996 og ble i Strømsgodset fram til 1998 da han gikk til Hønefoss. Dokken ble i Hønefoss i seks sesonger og ble etterhvert en nøkkelspiller for førstedivisjonsklubben, spesielt etter han ble omskolert fra spiss til midtbanespiller. 
Etter 2003-sesongen forlot han Hønefoss til fordel for Hamarkameratene. Han debuterte for Ham-Kam mot Sogndal 12. april 2004 og fikk 56 kamper for klubben. Han ble solgt til Strømsgodset foran 2006-sesongen, men etter å ha havnet på benken i 2007 ble han lånt ut til Ham-Kam igjen foran høstsesongen.  Den 25. januar 2008 signerte han en treårskontrakt med Odd Grenland og ble dermed gjenforent med sin tidligere trener i Strømsgodset, Dag-Eilev Fagermo.
Under semifinalen i cupen 2009 mellom Aalesund og Odd sparket Dokken ned Johan Arneng, og i påvente av en endelig avgjørelse suspenderte NFFs doms- og sanksjonsutvalg ham i seks uker. Etter behandling i forbundet ble straffen utvidet til syv kamper.
Denne kampen ble hans siste for Odd, og han skrev 15. desember 2009 under på en treårsavtale med Ranheim. Han ble i Trondheims-klubben bare i en sesong og skrev 22. desember 2010 under en tre års avtale med Sandefjord. Dokken pådro seg brudd i kraniet i Sandefjords hjemmekamp mot Sarpsborg den 15. april 2012. Etter lang opptrening var han spilleklar igjen i august, men valgte å avslutte kontrakten med Sandefjord da han fikk tilbud om å bli hovedtrener i Notodden den 24. august 2012.

Trenerkarriere

Fra 2008- til og med 2009-sesongen var Dokken trener for Birkebeineren og ledet laget til avdelingsseier i 3. divisjon i 2009. Laget tapte imidlertid kvalifiseringen om opprykk til 2. divisjon. Dokkens engasjement i Birkebeineren ble avsluttet da han gikk fra Odd til Ranheim som spiller. 13. april 2011 ble han imidlertid igjen engasjert som trener for klubben, og førte klubben til opprykk etter at Birkebeineren gikk ubeseiret gjennom serien. Han kombinerte jobben som hovedtrener i Birkebeineren med spill for Sandefjord Fotball. 24. august 2012 ble han hentet til Notodden som ny hovedtrener.
18. november 2017 ledet han Notodden til opprykke til OBOS-ligaen. De rykket opp etter å ha vunnet Playoff til OBOS-ligaen 5-3 sammenlagt (0-0 borte og 5-3 hjemme) over Fredrikstad.
Prinsessen av Zambia

Akvaristikk

Prinsessen av Zambia foretrekker en pH mellom 7,3 og 8,5, en hardhet på ca. 18 og en temperatur på 24-26 °C.
Tyfonen Soudelor

Tyfonen Soudelor (kinesisk: 蘇迪羅, pinyin: Sū dí luó) var en tropisk syklon som oppstod i det nordvestlige Stillehavet i juli/august 2015. Den hadde opprinnelig en kurs som gjorde at Filippinene lå i den tenkelige løypa, og den fikk der navnet Typhoon Hanna.
Den raste imidlertid noe menger mot nord, over Nord-Marianene, og ble den 3. august klassifisert som en kategori 5 supertyfon. Den svekket seg så noe.
Den passerte så over Taiwan (der den forvoldte stor skade særlig på østkysten, og skyskraperen Taipei 101 satte ny svaierekord på 100 cm).
Så passerte den Taiwanstredet og inn i Folkerepublikken Kinas nærmeste kystprovins, Fujian. Vinden var så kraftig at det ble skader også i Zhejiang, og storflyplassen Shanghai-Pudong måtte stenges ned.
Pollux b

Pollux b, også kjent som Beta Geminorum b (β Geminorum b) og HD 62509 b, er en eksoplanet som roterer rundt stjernen Pollux. Den befinner seg omkring 34 lysår unna i konstellasjonen Tvillingene. Planeten har en masse tilsvarende Jupiter i solsystemet. Den beveger seg rundt Pollux i en avstand av 1,64 astronomiske enheter, i en tilnærmet sirkulær bane. Dens omløpshastighet er 1.61 år.
Pollux b ble antatt å eksistere i 1993, men det ble ikke publisert noe om dens offisielle oppdagelse før 16. juni 2006.
Nils og Blåmann

Nils og Blåmann er en klassisk norsk tegneserie skapt av tekstforfatteren Sigurd Winsnes (1897–1972) og tegneren Ivar Mauritz-Hansen (1896–1969). Serien handler om den foreldreløse 9-åringen Nils og den kloke geitebukken Blåmann som hjelper Nils ut av farene som lurer. Serien ble første gang publisert i Illustrert Familieblad i juni 1927 og ble laget fram til 1967. I 1952 overtok tegneren Christian Kittilsen tegnearbeidet med serien. Senere erstattet Erik von Krogh Kittilsen.
Barneserien Nils og Blåmann er, ved siden av Stomperud, Bustenskjold, Vangsgutane og Smørbukk, av de tegneseriene som har gått lengst i Norge og kan sees som en forløper for spenningsseriene.

Julehefter

Nils og Blåmann ble utgitt som årlig julehefte i perioden 1929-1961. Heftene ble fra 1932 og til slutten trykket på Emil Moestue A/S. Heftene inneholdt som regel spesialskrevne fortellinger, altså uavhengige fra ukebladserien. I årene 1992-2002 ble de tidligste heftene utgitt på nytt hver jul hos Notem Forlag (de siste årene i samarbeid med Bladkompaniet). I 2015 ble Nils og Blåmann utgitt som julehefte på nytt hos Egmont Kids Media Nordic, denne gangen bestående av opptrykk fra de første ukebladsidene fra 1927.

Teaterforestilling

Den 4. november 1953 urfremførte dukketeatret ved Det nye teater i Oslo forestillingen Nils og Blåmann i regi av Barthold Halle. Stykket var dramatisert av Barthold Halle og Gunnar Olram, med musikk komponert av Sverre Bergh. Birgit Strøm , Elisabeth Strøm og Julian Strøm var dukkeførere.
Rupert av Deutz

Bakgrunn

I barnealder ble Rupert gitt som donate til benediktinerklosteret St. Laurentius i Liège. På grunn av investiturstriden og de uolige og forvirrede tider som preget dens tid, skulle Rubert bli presteviet først når han var rundt 35 år gammel. De mindre skrifter som han hadde forfattet før dette tidspunkt, for det meste helgenlegender og åndelig diktning, er for det meste ikke bevart for ettertiden.

Forfatterskap

Fra ca. 1110 frem til sin død i 1129 fullbragte han en svært omfattende litterært verk, som skulle øve stor innflytelse på mange teologer innen det tyskspråklige språkområde utover 1100-tallet.
Fore å unndra seg strid med sine teologiske motstandere innen dogmatikken trakk Rupert seg omkring år 1113 tilbake til klosteret Michaelsberg i Siegburg. I 1120 ble han abbed for St. Heribert-klostert i Deutz (Köln), der han døde i 1129. 
Rupert kommenterte neste hele Bibelen. Dogmatiske, ordensrettslige eller hagiografiske emner berørte han bare i noen mindre skrifter. Særlig popularitet fikk hans frelseshistoriske epos De victoria Verbi Dei. Den allegoriske og typologiske utlegning av Den hellige Skrift nådde et høydepunkt med Rupert av Deutz. Hans kommentar til profeten Esekiel ble det teologiske grunnlaget for maleriene av kirken i Schwarzrheindorf.
Blant hans kommentarer er de som omhandler Johannes' åpenbaring og Høysangen særlig preget av hans kristne mystikk. Andre viktigere skrifter er hans kommentarer  til Johannesevangeliet og Matteusevangeliet, til de mindre profeter, en kommentar til messens liturgi og kirkeåret, og hans to skrifter om Treenigheten, De sancta trinitate et operibus eius og De glorificatione trinitatis et processione spiritus sancti.
Vusimuzi Make

Pan Africanist Congress

Da Potlako Leballo gikk av som formann for Pan Africanist Congress (PAC) i 1979 ble han overtatt av et råd sammensatt av David Sibeko, Ellias Ntloedibe og Make. Etter en periode på noen måneder ble Make sittende som formann alene. Han gikk av som formann januar 1981 for å slippe til John Nyathi Pokela, som kom fra et fengselsopphold på Robben Island. Under Pokela satt Make som vara til formannsvervet i PAC. Make døde 15 april 2006 in Pretoria, og etterlot seg kona Alma Liziwe Make og datteren Titise.
Norsk Artistforbunds Ærespris

Norsk Artistforbunds Ærespris er en årlig pris som deles ut av Norsk Artistforbund.
Den ble første gang utgitt i 2002. Prisen tildeles norske artister innen pop/rock som har utmerket seg som utøver, komponist og/eller tekstforfatter.
I statuttene står det: «prisen skal gis til en person eller gruppe som har gjort en betydelig innsats for å fremme norsk sang og musikk innen de genrene Norsk Artistforbund representerer – pop/rock/beslektet.»
Prisvinnere utpekes av en jury som består av styret for Norsk Artistforbund. Prisen er formgitt av kunstneren Camilla Prytz.
Kanagawa (prefektur)

Geografi

Kanagawa er et relativt lite prefektur, mellom Tokyo i nord, Fuji-san i nordvest, og Stillehavet og Tokyobukta i sør og øst. De største byene ligger i det flate området øst i prefekturet, mens det i vest er fjellandskap. Elven Tama danner store deler av grensen mellom Kanagawa og Tokyo. Sagami renner gjennom selve Kanagawa.
Michael Amir Murillo

Landslaget

Han ble tatt ut i Panamas tropp til VM i fotball 2018 i Russland.
Bruno Karteuseren

Bruno Karteuseren (født omtrent 1032 i Köln i Tyskland, død 6. oktober 1101 i La Torre i Calabria i Italia), også bare St. Bruno, var en tyskfødt fransk geistlig som var grunnleggeren av Karteuserordenen. Hans festdag er 6. oktober. Han er dessuten blitt prist for sin veltalenhet, poetiske, filosofiske og teologiske talenter, og hans evner som lærer.

Bakgrunn

Bruno ble født i Köln, og etter tradisjonen tilhørte han den i byen fremstående slekten Hartenfaust eller Hardebüst, men opplysningen er uverifiserbar. Ikke meget er kjent fra hans ungdom. Han studerte i filosofi og teologi i Reims, og studiene turde ha omfattet bibellesning og studier av kirkefedrene.

Kirkelig karriere

Han blev først kanikk St. Kuniberts kirke i Köln. I 1056 ble han tilbakekalt av biskop Gervais til Reims, og han ble der forestander for katedralskolen i erkebispedømmet. Han ble også han kansler i erkebispedømmet Reims.
Hans oppgaver omfattet også ledelsen av skolene og alle utdannelsesarbeide i hele bispedømmet. I 18 år, fra 1057 til 1075, opprettholdt han den katedralskolens høye ry og prestisje som den allerede hadde vunnet under sine tidligere mestre, Remi av Auxerre og andre.
I investiturstriden mellom kirken og de verdslige makthavere forsvarte han kirken. Da den voldelige og verdslig sinnede aristokrat Manasses I de Gourney som ikke hadde noe åpenbart religiøst kall ble erkebiskop av Reims, måtte Bruno flykte unna ham og forlate Reims. Etter Manasses ble avsatt i 1080, vendte ikke Bruno tilbake til Reims, men inntrådte som benediktiner i abbediet Molesme.
Selv var han ytterst streng i sin livsførsel, og kunne ikke fordra den sedelige slapphet som han anså møtte ham overalt. Han trakk seg derfor i 1084, sammen med noen likesinnede, tilbake i ensomheten och grunnla et kloster i den ville klippedalen Chartreuse (Cartusia), i nærheten av Grenoble, i det sørøstre Frankrike. Slik ble han opphav til den såkalte kartusianerordenen, som på sin tid var den katolske kirkes strengeste av alle munkeordner.
Etter kall fra sin tidligere disippel, pave Urban II, begav Bruno seg mot slutten av sitt liv til Roma som pavelig rådgiver. I Italia synes det at han har deltatt i et antall konsilier. Han avslo pavens tilbud om å bli erkebiskop av Reggio de Calabria.
Han grunnla - sannsynligvis i 1091 - et karteuserkloster ved La Torre i Calabria, der han oppholdt seg til sin død i 1101.
Cyriopalus

Utseende

Ganske store, avlange, ensfarget brunlige til svarte trebukker. Hannene av denne slekten kjennes lett på at de har kraftig kamformede antenner med lange vedheng på hvert ledd. Kroppen er gjerne gulatkig bestøvet. Hannens antenner er nesten så lange som kroppen. Pronotum har rundede sider og er noe knudrete. Dekkvingene er parallellsidige.

Utbredelse

Artene lever i Sørøst-Asia, fra Myanmar i vest til Java i øst.
Planodes

Utseende

Mesosini er middelsstore, kraftige, brokete fargede trebukker. Kroppsformen er kort og plump, beina nokså korte og kraftige. Antennene hos hannene er noe lengre enn kroppen.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia, fra Vietnam og Vest-Malaysia i vest til Papua Ny-Guinea i øst.
Rùm

Senter for forskning

Rùm har en stor bestand av hjort som har vært gjenstand for langsiktige forskningsprosjekter. Disse har resultert i mye ny kunnskap om blant annet bestandsregulering og adferdsøkologi, og framstår i dag som noen av de best kjente langtids-studier innen økologien. Et av de mest vellykkede eksempler på gjen-innføring av utdødde arter er utsettingene av havørn på Rùm, basert på fugler fra Nordland. Havørnene har etablert livskraftige bestander og også spredt seg til andre øyer, blant andre Mull.
Røyklibotnet

Røyklibotnet er en fjordarm av Blikkengfjorden i Namsos kommune i Trøndelag. Fjorden har innløp ved Jektvikstraumen i sør og strekker seg 5,5 kilometer mot nord, og deretter sørvestover til Vestgøten, den innerste vika i fjorden.
Den veiløse gården Jektvika ligger ved innløpet, ellers er det ingen bosetninger eller veier ved fjorden.
Lossiemouth

Lossiemouth (skotsk: Lossie, skotsk-gælisk: Inbhir Losaidh) er en by i Moray i Skottland. Opprinnelig var den havn for Elgin, men har vokst til å bli en viktig og innovativ fiskerby. RAF Lossiemouth, flybasen til Royal Air Force (RAF), er dessuten viktig for byen. Selv om det har vært bosetninger i området i over 1 000 år, har dagens by vokst frem de siste 250 årene. Byen består av fem mindre byer som siden har vokst sammen til én.
Ved folketellingen i 2001 hadde Lossiemouth 6 873 innbyggere.
Cesny-Bois-Halbout

Befolkningsutvikling

Antall innbyggere i kommunen Cesny-Bois-Halbout
Referanse: INSEE
Mecynippus

Utseende

Middelsstore, avlange, lysbrune trebukker. Pronotum er rektangulært med en skarp pigg midt på hver sidekant. Dekkvingene er parallellsidige, med små, svarte prikker og et grått, skrått tverrbånd, eller spraglete i lysbrunt og svart.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Asia (Kina, Japan).
Formicinae

Utseende

Små til ganske store maur. De er de velkjente maurene, med de to artsrike slektene skogmaur (Formica spp.) og jordmaur (Lasius spp.). De er forholdsvis slanke og langbeinte. Hodet er relativt lite med middels store fasettøyne. Pedicelen ("skjellet" mellom forkropp og bakkropp) er en-leddet med en bratt bakre overflate. Bakkroppen er oval, bakerst uten giftbrodd men med en rund pore som de kan sprute ut maursyre fra. Gruppen inneholder verdens største maurart, Camponotus gigas, men også ganske små arter.

Spesielt utseende arter

De fleste artene i denne gruppen ser ut som ganske ordinære maur, men noen skiller seg ut. Artene i slekten Calomyrmex (navnet betyr "vakker maur") er vakkert metallisk fargede. Slekten Myrmoteras utmerker seg ved å ha uvanlig store fasettøyne (når over nesten hele hodets sider) og kjever (mandibler) som er omtrent så lange som halve resten av kroppen, med skarpe tenner på innersiden. Mange av artene i slekten Polyrhachis har lange, spisse, ofte krokete og forgrenede pigger på thorax og bakkroppen. Noen av disse maurene utmerker seg også med at kroppen er tett kledt med gylne hår.

Levevis

I likhet med Dolichoderinae mangler disse maurene giftbrodd, men forsvarer seg effektivt ved å bite og sprute maursyre. Formicinae er først og fremst rovdyr, men de er også svært glade i sukker, som de gjerne "melker" fra bladlus. Maurene forsvarer bladlusene mot fiender, for eksempel marihøner, gulløyne og blomsterflue-larver.

Levende honningkrukker

I områder der fødetilgangen varierer gjennom året, er det viktig å kunne lagre mat. Hos slekten honningkrukkemaur (Myrmecocystus), som lever i tørre områder av Nord-Amerika, gjøres dette på en helt spesiell måte. Deler av året er tilgangen på sukker god. Arbeiderne samler da inn store mengder søt væske, bærer den hjem til den underjordiske tua i mage, og gulper den så opp til enkelte spesialiserte arbeidere. Disse drikker svære mengder sukkerløsning, men fordøyer den ikke. I stedet sveller bakkroppen kraftig opp og kan bli stor som en drue, gjennomsiktig-gul, full av "honning". Maurene blir levende honningkrukker som henger i taket av de underjordiske galleriene de kolonien holder til. Når tidene blir magrere, gulper lagrings-arbeiderne gradvis opp honning til de andre medlemmene i kolonien, slik kan den overleve tider med lite mat. Enkelte indianergrupper har lenge visst å utnytte disse maurene, og gravde ut koloniene for å spise de søte arbeiderne.
Sabanilla (Montes de Oca)

Sabanilla er et distrikt i kantonen Montes de Oca i Costa Rica. Det har 10 775 innbyggere (2011). Sabanilla grenser til kantonen Goicoechea i nord og til distriktene Mercedes i vest, San Pedro i sørvest og San Rafael i øst og sørøst. Sabanilla sentrum ligger på en høyde av 1 305 meter over havet.
Sabanilla omfatter følgende strøk (barrios): Arboleda, Bloquera, Cedros, El Cristo (delvis), Españolita, Luciana, Marsella, Maravilla, Rodeo, Rosales og San Marino.
Parentes

Parentes i matematikk

I matematikk blir parenteser brukt for å gruppere siffer ut fra hvilken rekkefølge en skal utføre operasjoner i.  En kan også bruke parenteser for å markere intervall.
Det som står like utenfor en parentes, gjelder for alle tegn som står inni. For eksempel vil et to-tall bety at alt som står inni parentesen skal ganges med to, mens et minustegn betyr at alt som står inni må bytte fortegn.
Fylkesvei 6142

Fylkesveg 6142 går mellom Gjørasmoen og Hafsåsen i Sunndal kommune. Veien er 11,2 km lang.
Frem til 2019 hadde veien betegnelsen Fv314.
The Star-Spangled Banner

«The Star-Spangled Banner» er USAs nasjonalsang. Den ble skrevet av Francis Scott Key i 1814.
Francis Scott Key fikk inspirasjonen til sangen under den britisk-amerikanske krig da han så bombardementet av Fort McHenry i Baltimore 13.–14. september 1814. I øsende regnvær ble fortet bombardert sammenhengende i 25 timer av den britiske marine. Gjennom hele natten kunne ikke Scott Key, som var om bord i et nøytralt skip i nærheten, se annet enn lyset fra granatene som eksploderte i luften. Men i morgengryet – «the gleam of the morning's first beam» – så han at et ekstra stort flagg, som var spesialsydd nettopp med tanke på det antatt forestående britiske angrepet, ble heist over festningen. Av dette ble han så rørt at han samme morgen begynte å skrive på diktet «The Defense of Fort McHenry», som senere skulle få navnet «The Star Spangled Banner». Sangen ble av kongressen i 1931 gjort til offisiell nasjonalsang.
Orangeri

Et orangeri er benevnelsen på et drivhus som benyttes til overvintring av sitrustrær og andre eviggrønne planter. Da sitrustrær kan nøye seg med mindre lys i løpet av vinteren, finnes det ofte kun vinduer på sidene, ikke i taket.
For å kunne holde frosten ute er orangeriet forsynt med mulighet for oppvarming, som dog kun benyttes ved kuldegrader. Orangerier har sin opprinnelse i Frankrike, da man dyrket gamle sitrustrær til dekorasjon i store baljer. Et av de eldste orangerier er fra 1674 og ligger ved slottet Versailles nær Paris. Ved Rosenborg slott i Danmark fantes et orangeri bygget under Christian V. Det ble i 1875 omgjort til kaserne for livgarden, og det nevnte franske anlegget ble samtidig omgjort til ekserserplass.
Eksempler på klassiske orangerier som fortsatt eksisterer, er Prinsgemalens Orangeri ved Fredensborg slott og Brøndsalen på Frederiksberg slott i Danmark.

Orangerier i dag

Orangerier er i dag ikke forbeholdt overklassen og betegner kun et isolert og oppvarmet drivhus, hvor planter som ikke tåler lave temperaturer kan overvintre. Orangeriet er både et sted for dyrkning, oppbevaring og opphold. Til forskjell fra et vanlig drivhus er et orangeri typisk penere, med klassisk utseende og høyt under taket, og ofte er det anvendt gode og kraftige materialer.
Lagun Onari

Lagun Onari (norsk: God venn) er en medalje innstiftet i 1996 av regjeringen i den autonome regionen Baskerland i Spania. Utmerkelsen tildeles personer eller institusjoner som har bidratt til Baskerlands beste, dets økonomiske framgang eller fremmet baskisk historie og kultur utenlands, som har bidratt til vennskapelige forbindelser mellom Baskerland og andre land eller som har fremmet verdier baskerne verdsetter. Lagun Onari tildeles personer eller institusjoner som ikke selv er baskiske. Blant de offisielle baskiske utmerkelsene rangerer Lagun Onari etter Gernikatreets kors og Lan Onari.

Utforming

For personer er Lagun Onari utformet som en medalje i brystbånd, mens organisasjoner og institusjoner tildeles utmerkelsen i form av en plakett.
Medaljen er rund (45 mm i diameter) og i forgylt sølv. Den bærer i midten en tradisjonskledd mannsfigur som bøyer seg til hilsen. Motiver er omgitt av innskriften «EUSKAL HERRIAK» (Baskerland) i en øvre bue og «LAGUN ONARI» (god venn) i nedre bue. På revers står Baskerlands riksvåpen, innskriften «EUSKO JAURLARITZA-GOBIERNO VASCO» (Baskerlands regjering på baskisk og kastiljansk), samt tildelingsdato og mottagerens navn. Medaljen er opphengt i et bånd i rødt, grønt og hvitt. Fargene er hentet fra Baskerlands flagg.
Plaketten har samme utforming som medaljen, men er større (160 mm).